་བྱེད་ཟླ་གསར་ཞེས་བྱ་བ་བཞུགས།
རྣམ་གླིང་པཎ་ཆེན་དཀོན་མཆོག་ཆོས་གྲགས།
སྡེབ་སྦྱོར་མཉམ་པའི་བྲྀཏྟ་ལས་ཡི་གེ་བཅུ་དགུ་པ་ཤིན་ཏུ་བསྟན་འཛིན་ལ་རྣམ་གྲངས་འབུམ་ཁྲི་བཞི་སྟོང་ཉིས་བརྒྱ་གྱ་བརྒྱད་
ཡོད་པ་ལ། ཆིག་འབུམ་བཞི་ཁྲི་དགུ་སྟོང་སུམ་བརྒྱ་སོ་བདུན་སྟག་རྣམ་རྩེན་གྱི་སྡེབ་སྦྱོར།
ཆོས་སྒོ་འབུམ་སྡེ་རྣམ་པར་གཡོ་བའི་རླབས་ཕྲེང་སྙན་པའི་སྒྲར་གྲགས་པ། །ཐུགས་བསྐྱེད་
ཚངས་ཆེན་རྗེས་ཆགས་སྲས་སུ་སྨྲ་བའི་ལྷ་མོ་བགྲང་ཡས་པ། །མཁའ་དབྱིངས་རབ་ཤར་འགྲོ་ལ་བརྩེ་
བས་རྣམ་པར་བཞད་པའི་དགེ་ལེགས་ཀྱི། །རྡོ་རྗེའི་ངག་གི་དངོས་གྲུབ་སྟེར་མཛད་འདྲེན་པ་ཁྱོད་
ཀྱིས་རིང་དུ་སྐྱོངས། །ཚོགས་གཉིས་ཟླ་བ་བགྲང་ཡས་དུས་གཅིག་ཏུ། །ཤར་བས་བསྐྱེད་པའི་དགེ་
ལེགས་ཆུ་གཏེར་ཅན། །ཟད་མི་ཤེས་པའི་ཡོན་ཏན་རིན་ཆེན་གྱི། །འབྱུང་གནས་ཟས་གཙང་སྲས་
པོར་ཕྱག་བགྱིའོ། །ཤེས་བྱ་མ་ལུས་ཇི་བཞིན་མཁྱེན་པའི་གཟུགས། །དམར་སེར་དྷཱིཿཡིག་ཞུན་མའི་
ཟློས་གར་ཉིད། །ལྷག་པའི་ལྷ་མཆོག་འཇམ་པའི་རྡོ་རྗེ་ཡིས། །བྱང་ཆུབ་སྙིང་པོའི་བར་དུ་རྗེས་ཟུངས་
ཤིག །སྙན་འགྱུར་རྒྱུད་གཅིག་ཏུ་ཡང་བརྒྱད་ཁྲིའི་ཆོས། །འཁྲོལ་མཁས་ཚངས་པའི་བུ་མོ་རབ་
དཀར་སྐུ། །དྲི་ཟའི་ན་ཆུང་སྒེག་པའི་ལང་ཚོ་ཅན། །བདག་སྙིང་པད་ཚལ་དབུས་སུ་རྟག་པར་རོལ། །
ཚངས་རིགས་གྲུབ་པའི་རྣམ་དཔྱོད་སེ་རལ་ཁ། །གནས་ལྔའི་ཤིང་ཤུན་གྱིས་མཛེས་དབྱངས་ཅན་
ལྷའི། །རང་གཟུགས་མི་ཡི་ཟོལ་བཟུང་དཎྜི་ཞེས། །སྙན་གྲགས་སྲིད་པའི་ཁོང་བརྒལ་ཁྱོད་མིན་སུ། །
བརྡ་སྤྲོད་གཙུག་ལག་གདོང་དྲུག་གིས་གཏམས་ཤིང༌། །མཁས་པའི་བྱ་བ་གསུམ་གྱི་ཤཀྟིའི་མཚོན། །
141

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
འཛིན་ཀྱང་ཚངས་སྤྱོད་བརྟུལ་ཞུགས་ཀྱིས་འཕགས་པའི། །འཇིག་རྟེན་མིག་གྱུར་རིམ་བྱོན་རྣམས་ལ་
བསྔགས། །བདག་བློ་བེེཌཱུར་དཀར་པོའི་ཀ་ལ་ཤ །མཁས་རྣམས་དགྱེས་བྱེད་འཆི་མེད་གྲུབ་པའི་
བཅུད། །མངར་པོས་འགེངས་མཛད་བཤེས་གཉེན་ཆེ་རྣམས་ཀྱི། །ཟླ་མེད་བཀའ་དྲིན་དྲན་པས་ལན་
བརྒྱར་འདུད། །ཚིག་གིས་ཆ་ཤས་རེར་ཡང་སྙན་འགྱུར་གྱི། །ངག་གི་རང་བཞིན་ཉ་རྒྱས་བསིལ་ཟེར་
ཅན། །བློ་གྲོས་ས་མོས་རྣམ་པར་རྒོད་པའི་གཉེན། །སྔོན་མེད་ཟླ་བ་ཆེ་འདི་གསར་དུ་བསྐྲུན། །གང་
ཞིག་བསྟེན་པ་ཙམ་གྱིས་མ་རིག་ནད། །འཕྲོགས་པས་ཚངས་པ་ཨོཾ་ཡིག་ཟོལ་བཟུང་བར། །ངེས་ཞེས་
གཟུར་གནས་རྣམ་སད་ལག་པད་ཀྱིས། །སྟེར་བའི་སྙན་གྲགས་མནྡ་ར་ཡིས་མཛེས། །
ཞེས་ཤིས་པ་བརྗོད་པའི་ཉལ་འགྲོའི་རྒྱུན་བཟང་གི་སྙན་ཚིག་གི་ལྦུ་འཕྲེང་ཆེས་ཆེར་གཡོ་
བས་དགེ་བའི་ལམ་ཡངས་པར་བྱས་ཏེ། དེ་ཡང་སློབ་དཔོན་ཆེན་པོ་དབྱུག་པ་ཅན་གྱིས་མཛད་པའི་
སྙན་ངག་གི་བསྟན་བཅོས་མེ་ལོང་མ་ཞེས་ས་གསུམ་ན་སྙན་པར་གྲགས་པ་ཆེས་ཆེར་འབར་བ་འདི་
ཉིད་འཆད་པར་བྱེད་པ་ལ་བསྟན་བཅོས་བསྒྱུར་བ་ལ་འཇུག་པའི་མན་ངག་བསྒྱུར་བྱ་གཞུང་གི་རང་
བཞིན། འགྱུར་མཐར་ཕྱིན་པའི་བྱ་བ་དང་གསུམ་ལས། དང་པོ་མཚན་དོན་དང་འགྱུར་ཕྱག་གཉིས་
ལས། དང་པོ་མིང་དོན་སྤྱིར་བཤད་པ་དང་། བྱེ་བྲག་ཏུ་བཤད་པའོ། །དང་པོ་ནི་ལེགས་པར་སྦྱར་
བའི་སྒྲ་ལས་དྲངས་ཏེ་ཅུང་ཟད་བརྗོད་ན། ཎ་མརབ ཏུ འདུད པ དང ཟླ
བའི་སྒྲ་ལས་དྲངས་ཏེ་ཅུང་ཟད་བརྗོད་ན། ཎ་མ་རབ་ཏུ་འདུད་པ་དང་སྒྲ་ལའོ། །ཞེས་པའི་བྱིངས་ལ་
ཀྲྀ་ཏ་ལྔ་པ་ལས། ས་ད་རུ་ཛ་བི་ཤ་སྤྲི་ཤ་ཨུ་ཙ་རྣམས་ཀྱི་གྷཉའོ། །དངོས་པོ་ལའོ། །ཞེས་པ་གྷཉའི་རྐྱེན་
བྱིན་གྷ་ཡིག་ནི། ཙ་ཚ་དག་གི་དྷུ་ཊ་གྷ་རྗེས་སུ་འབྲེལ་བ་ལས་སོ། །ཞེས་པས་དབྱི། ཉ་ཡིག་ནི། གྲུབ་
པ་ན་ཉ་རྗེས་སུ་འབྲེལ་བ་ལས་ཨིཙ་བཞིན་དུའོ། །ཞེས་པའི་ཁྱད་དོན་ཡིན་པས་ཕྱིས་དབྱིངས་ཀྱི་དང་
པོ་ཥའི་པའོ་ཎའི་ནའོ། །ཞེས་པས་ཎ་ན་རུ་སྒྱུར། ཨིན་ཨིཙ་ཨཊ་རྣམས་ལས་ཨའི་ཨུ་པ་དྷ་རིང་པོའོ། །
ཞེས་པས་ཨུ་པ་དྷཱ་རིང་པོར་སྒྱུར། གསལ་བྱེད་དབྱངས་མེད་ཕ་རོལ་གྱི་ཡི་གེར་དྲང་བར་བྱའོ། །ཞེས་
པས། མ་དབྱངས་མེད་ཨའི་སྟེང་དུ་དྲངས། མཐར་རྟགས་ཀྱི་དོན་གྱི་ཚིག་ལ་རྣམ་དབྱེ་དང་པོའི་ཞེས་
པས། རྣམ་དབྱེ་དང་པོའི་གཅིག་ཚིག་སི་བྱིན། སིའི་ཨི་ཡིག་ནི། སི་ལ་ཨ་སྟེ་སི་དབྱི་བའང་ངོ་། །ཞེས་
པའི་ཁྱད་དོན་ཡིན་པས་ཕྱིས། རེ་ཕ་དང་ས་དག་གི་རྣམ་པར་བཅད་བྱའོ། །ཞེས་པས། ས་རྣམ་བཅད་
142

སྙན་ངག་མེ་ལོང་གི་བསྡུས་དོན་འཆད་ཐབས་དང་བཅས་པ་རིན་ཆེན་དོ་ཤལ་མཁས་རྣམས་དགའ་བསྐྱེད་སྣང་བྱེད་ཟླ་གསར།
དུ་བྱས་པས། ནཱ་མཿཞེས་འགྲུབ། དེ་ནི་མིང་ངམ་མཚན་ཞེས་བྱ་བ་གང་རུང་དུ་འགྱུར་བ་ལས། དེ་
ལའང་དངོས་མིང་དང་བཏགས་མིང་གཉིས་ལས་དང་པོ་ནི་འདོད་རྒྱལ་ཐོག་མའི་སྒྲ་ལྟ་བུ་སྟེ།
དངོས་
ཕ་མིང་དེ་ལྟ་བུ་བཤད་འཇུག་ལ་བལྟོས་མི་དགོས་པར། དང་པོ་ནས་གྲགས་ཤིང་གྲུབ་པས་དངོས་
མིང་ཞེས་བྱ་ལ། གཉིས་པ་བཏགས་མིང་ལ། འདྲ་བ་རྒྱུ་མཚན་དུ་བྱས་ནས་བཏགས་པ་བྲམ་ཟེའི་
ཁྱེའུ་ཁ་ཆེ་སྣ་ཉག་ལ། སེང་གེ་ཞེས་བཏགས་པ་ལྟ་བུ་དང༌། འབྲེལ་པ་རྒྱུ་མཚན་དུ་བྱས་ནས་བཏགས་
པ་རྒྱུ་ལས་འབྲས་བུ་འབྱུང་བ་ལ། རྒྱུའི་ཆོས་ཞེས་དང༌། རྟེན་ལ་བརྟེན་པའི་མིང་བཏགས་པ་མ་ག་
དྷའི་ཡུལ་མི་ལ། མ་ག་དྷ་ལྟ་བུ་དང་། ཆ་ཤས་ལ་ཚོགས་པའི་མིང་བཏགས་པ་རས་ཡུག་གི་སྣེ་ཚིག་པ་ལ།
རས་ཡུག་ཚིག་ཅེས་པ་ལྟ་བུ་དང༌། ཚོགས་པ་ལ་ཆ་ཤས་ཀྱི་མིང་བཏགས་པ་ནས་ཕུང་པོ་ལ་ནས་ཞེས་
པ་དང༌། འབྲས་མིང་རྒྱུ་ལ་བཏགས་པ་ནས་རྔོ་བ་ལ་ཡོས་རྔོ་ཞེས་པ་ལྟ་བུ། ཡོས་འཐག་པ་ལ། རྩམ་
པ་འཐག་ཅེས་པ་ལྟ་བུ་དང་། ཆང་རྒྱུའི་ནས་བཙོ་བ་ལ་ཆང་འཚོད་ཅེས་པ་ལྟ་བུ་དང་། རྒྱུ་ལ་འབྲས་
བུའི་མིང་བཏགས་པ་སངས་རྒྱས་ཀྱི་རྒྱུའི་སེམས་ལ། བདེ་གཤེགས་སྙིང་པོ་ལྟ་བུ་མང་ལ། གཞུང་
རང་ལའང་མཛད་པ་པོ་ལ་བཏགས་པ་སྡེབ་སྦྱོར་རིན་ཆེན་འབྱུང་གནས་ལྟ་བུ། ཞུ་བ་པོ་ལ་བཏགས་
པ་བློ་གྲོས་མི་ཟད་པས་ཞུས་པའི་མདོ་ལྟ་བུ། དཔེ་ལ་བཏགས་པ་འདུལ་བ་མེ་ཏོག་འཕྲེང་རྒྱུད་ལྟ་བུ།
སྡེབ་སྦྱོར་ལ་བཏགས་པ་བདེ་མཆོག་གི་བསྟོད་པ་དནྡྲ་ཀ་ལྟ་བུ། བརྗོད་བྱའི་དོན་ལས་བཏགས་པ་
མངོན་རྟོགས་རྒྱན་ལྟ་བུ་གསུངས་པའི་གནས་ལ་བཏགས་པ་ལངྐར་གཤེགས་པའི་མདོ་ལྟ་བུ་དུ་མ་
ཞིག་ཡོད་དོ། །
གཉིས་པ་དངོས་དོན་བྱེ་བྲག་ཏུ་བཤད་པ་ནི། རྒྱ་གར་འཕགས་པའི་ཡུལ་དུ་བསྟན་བཅོས་
འདིའི་མིང་ལ། ཀ་བྱཱ་དརྴ་ཞེས་བྱ་ལ། དེ་ཡང་རྒྱ་གར་ནི། འདོད་རྒྱལ་གྱི་ཐོག་མར་བརྡ་སྦྱར་བའི་
དངོས་མིང་ཡིན་ལ། དེ་ལ་འཕགས་པའི་ཡུལ་ཞེས་པའི་རྒྱུ་མཚན་ནི། ཀ་ལཱ་པར། ཨརྻ་ཇོ་བོ་རྗེ་
རིགས་ལའོ། །ཞེས་པ་ལྟར། ཨརྻ་ནི་ཇོ་བོ་དང༌། ཡ་རབས། གཞན་ལས་ཁྱད་པར་འཕགས་པའི་
དོན་ཏེ། བྲམ་ཟེ་དང་། རྒྱལ་པོ་དང༌། རྗེ་རིགས་དང༌། དགེ་སྦྱོང་ཆེན་པོ་སོགས་རིགས་རུས་ཆོ་འབྲང་
བཟང་བ་དང་སྤྱོད་པ་ཕུན་སུམ་ཚོགས་པ་དང༌། རིག་པ་དང་བློ་གྲོས་མཆོག་དང་ལྡན་པ་རྣམས་ལ་
143

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
ཟེར་ཞིང༌། ཕྱི་ནང་གི་གཞུང་ལུགས་གྲགས་ཆེ་བ་ཕལ་ཆེ་བ་ཞིག་ལེགས་པར་སྦྱར་བའི་སྐད་དུ་ཡོད་ལ།
འདིར་ཡང་སྤྱིར་ཡུལ་ཁྱད་པར་འཕགས་ཤིང་། འདུལ་བ་མེ་ཏོག་ཕྲེང་རྒྱུད་ལས། མཉན་ཡོད་གནས་
བཅས་ཙམྤ་ཀ །ཝ་ར་ཎཱ་སི་ཡངས་པ་ཅན། །རྒྱལ་པོའི་ཁབ་ཅེས་གྲགས་པ་སྟེ། །འདི་དག་གྲོང་ཁྱེར་
ཆེན་པོ་དྲུག །ཅེས་པ་ལྟར་ཤྲ་བ་ཀ་ནི་མཉན་ཡོད་དང༌། ས་དཀར་ཅན་ནམ་གནས་བཅས། ཙམ་པ་ཀ་
ཆུ་བོ་ཝ་ར་ཎཱ་དང་། ཨ་སིའི་བར་ན་ཡོད་པས་ཝ་ར་ཎཱ་སི། ཡངས་པ་ཅན། རྒྱལ་པོའི་ཁབ་ནི་སྔོན་
གྲོང་ཁྱེར་དུ་སུའི་ཁང་པར་མེ་ཤོར་ཀྱང༌། དུར་ཁྲོད་དུ་སྤོང་བའི་ཆད་བྱས་པ་ལས། ནམ་ཞིག་རྒྱལ་
པོའི་ཁང་པར་མེ་ཤོར་བ་དང་། དུར་ཁྲོད་དུ་སྤོས་ལས་མི་མ་ཡིན་གྱི་ཁང་པ་བརྩིག་ཏུ་མ་སྟེར་བ་ལས།
རཱ་ཛ་གྲྀ་ཧ་སྟེ། རྒྱལ་པོའི་ཁབ་ཡིན་ཞེས་སྒོ་ཁང་དུ་ཡི་གེ་བྲིས་པས་འཇིག་པར་མ་ནུས་པར། དེ་ནས་
རིམ་གྱིས་གྲོང་ཁྱེར་ཆགས་པས། རྒྱལ་པོའི་ཁབ་ཅེས་བྱ་བར་གྲགས་ཤིང༌། དེ་ལྟ་བུའི་ཡུལ་དབུས་ཀྱི་
མིང་ལ། མ་ག་དྷ་ཞེས་པ་དབུས་འགྱུར་འཆང་བ་ཡིན་ལ། དེ་ལའང་མ་དྷྱ་ནི་དབུས། ག་ཏ་ནི་གྱུར་
པའི་འགྱུར་བ། དྷ་ར་ནི་འཛིན་པའམ་འཆང་བ་སྟེ། ཙནྡྲ་པར། པྲི་ཥོ་དྷ་ར་ལ་སོགས་པ་རྣམས་སོ། །
ཞེས་པའི་བསྡུ་བས། མ་ག་དྷ་ཞེས་དབུས་འགྱུར་འཆང་དུ་གྲགས་ལ། དབུས་གྱི་ཐ་སྙད་ནི། འདུལ་
བ་མེ་ཏོག་འཕྲེང་རྒྱུད་ལས། ལི་ཁ་ར་ཚང་ཚིང་ནགས། ལི་ཁར་ཤིང་འཕེལ་ཤར་ཕྱོགས་ཉིད། །ཨུ་ཤི
ར་ཞེས་བརྗོད་པ་ཡི། །རི་བོ་མུན་པ་ཅན་ནི་བྱང༌། །ཀ་བ་ཉེ་བའི་ཀ་བ་ཡི། །གྲོང་ཁྱེར་ནུབ་ན་གནས་
པ་ཡིན། །གྲོང་ཁྱེར་འདམ་བུ་ཅན་གྱི་དྲུང༌། །ཆུ་ཀླུང་འདམ་བུ་ཅན་གྱི་ལྷོ། །འདི་དག་གི་ནི་བར་
རྣམས་ལ། །ཡུལ་དབུས་སུ་ནི་ཤེས་བྱ་སྟེ། །ཞེས་སོགས་བཤད་པ་ལྟར་ཡིན་ལ། དེ་ལྟ་བུའི་ཡུལ་ནི།
དུས་གསུམ་གྱི་བསྟན་པའི་བདག་པོ་ཡང་དག་པར་རྫོགས་པའི་སངས་རྒྱས་སྐུ་བལྟམས་པ་དང༌།
མངོན་པར་བྱང་ཆུབ། ཆོས་ཀྱི་འཁོར་ལོ་བསྐོར་བ། ཡོངས་སུ་མྱ་ངན་ལས་འདས་པའི་མཛད་པ་
བསྟན་པའི་ཡུལ་ཡིན་པ་དང༌། དེས་མཚོན་ཉན་ཐོས་དགྲ་བཅོམ་པ། པཎ་ཆེན་གྲུབ་ཐོབ་བསམ་གྱིས་
མི་ཁྱབ་པ་བསྟན་པའི་བྱ་བ་རྒྱ་ཆེར་མཛད་པའི་གནས་ཡིན་པས། བྱིན་རླབས་ཀྱི་མཚན་ཁ་ཕུན་སུམ་
ཚོགས་པར་མ་ཟད། གནས་སྐབས་སུ་ཡུལ་དེར་གནས་པའི་མི་རྣམས་ཀྱང༌། གཞན་ལས་སྐྱེ་མཆེད་
གཙང་བ། ལྟ་ན་སྡུག་པ། ལ་བ་དང་གླེན་ལྐུགས་ཀྱི་སྐྱོན་དང་བྲལ་བ། བློ་གྲོས་ཀྱི་ལང་ཚོ་དར་བས་
144

སྙན་ངག་མེ་ལོང་གི་བསྡུས་དོན་འཆད་ཐབས་དང་བཅས་པ་རིན་ཆེན་དོ་ཤལ་མཁས་རྣམས་དགའ་བསྐྱེད་སྣང་བྱེད་ཟླ་གསར།
ཚིག་གི་བརྗོད་པ་བདེ་ཞིང་། ངག་ལྡབ་ལྡིབ་ཀྱི་སྐྱོན་གྱིས་མ་གོས་པ། ཡ་རབས་ཀྱི་སྙིང་སྟོབས་དང་
ལྡན་པས། རང་བཞིན་དྲང་ལ་གཡོ་སྒྱུ་ཆུང་ཞིང་དགེ་བའི་རྩ་བ་ལ་བརྩོན་པ། ཡུལ་རྣམས་ཀྱང་སྒྱུ་མ་
བྱེད་པས་མངོན་པར་སྤྲུལ་པ་ལྟ་བུ། ས་ཁད་ཡངས་ཤིང་ས་གཞི་ལག་མཐིལ་གྱི་ངོས་ལྟར་མཉམ་པ།
མཐའ་ཐམས་ཅད་ལྗོན་པའི་ཚལ་སྟུག་པོས་བསྐོར་བ། གྲོང་ཁྱེར་དང་གྲོང་རྡུལ་དང༌། ལམ་སྲང་དང་།
བཞི་མདོ་དང་། ཚོང་འདུས་རྣམས་རྒྱ་ཆེ་ཞིང་ཡིད་དུ་འོང་བ། སྐབས་གསུམ་པ་རྣམས་ཀྱི་ཁེངས་པ་
འཕྲོག་པར་བྱེད་པའི་ཁྱེའུ་དང་བུ་མོ་མང་པོ་གླུ་གར་སྣ་ཚོགས་པའི་དར་དིར་གྱིས་འཛིན་མའི་ཁྱོན་
འདར་བ་སྙམ་བྱེད་པའི་རྩེ་འཇོར་རོལ་བ། ངོ་མཚར་ཞིང་ཡིད་བསྒྱུར་བའི་རོལ་མོ་དང༌། སྣང་བརྙན་
སྣ་ཚོགས་པས་ལམ་ཞུགས་ཀྱི་འགྲོན་པོ་རྣམས་ཀྱང་མིག་མི་གཡོ་བར་གནས་ཤིང༌། དྲང་སྲོང་རྣམས་
ཀྱང་ཆགས་བྲལ་གྱི་བསམ་གཏན་ལས་སློང་བ་ཆུ་བོ་གངྒཱ་ལ་སོགས་པ་ཆུ་ཀླུང་དང༌། ཆུ་བྲན་མང་པོ་
དབུ་བའི་འཛུམ་འཕྲེང་རྣམ་པར་གཡོ་བའི་སྒྲ་ལྷུང་ལྷུང་དུ་སྙན་པར་བབ་པས་ལམ་གྱི་ངལ་གསོ་སྟེར་བ།
ཆུ་བོའི་འགྲམ་དང་། ཐང་ཐམས་ཅད་རྩྭ་འཇམ་རིང་པོ་རྨ་བྱའི་མགྲིན་པ་ལྟར་ཡིད་དུ་འོང་བ་མེ་ཏོག་
དང་འབྲས་བུ་གཡུར་དུ་ཟ་བ་ལ། བུང་བ་མང་པོ་སྦྲང་རྩིས་མྱོས་པའི་གླུ་དབྱངས་མགྲིན་པའི་དྲིལ་བུ་
དར་དིར་འཁྲོལ་བས་རྣ་བའི་བཅུད་ལེན་རྒྱས་པར་བྱེད་ཅིང་། ཤིང་ལྗོན་པ་ཡིད་དུ་འོང་བ་གྲིབ
བསལ་སྣུམ་པོར་འབབ་པ་ལ། རོ་བརྒྱ་ཕྲག་དང་ལྡན་པའི་འབྲས་བུ་དུ་མ་ཁུར་དུ་དུད་པ་སོགས་
དཔལ་འབྱོར་གྱི་དགའ་སྟོན་དུ་མས་རྟག་ཏུ་ཡིད་བདེ་བ་ལ་རོལ་བར་བྱེད་པའི་ཡུལ་ཁྱད་པར་དུ་
འཕགས་པ་དེའི་སྐད་དུ།
བསྟན་བཅོས་འདི་ཉིད་ཀྱི་མིང་ལ་རྣམ་དག་ལེགས་པར་སྦྱར་བའི་སྒྲ་ལས་དྲངས་ཏེ་སྒྲུབ་
པའི་ཚུལ་ནི་ཀུ་སྒྲ་ལའོ་ཞེས་པའི་བྱིངས་བཞགཨུ་ཎ་ལས་བྱིངས་ཐམས་ཅད་པ་ལ་ཨིའོ། །ཞེས་པ་ཨི་
རྐྱེན་དུ་བྱིན། ཇི་ལྟར་སྲིད་པ་བཞིན་ཡོན་ཏན་ནོ། །ཞེས་པ་ལྟར་ཀུ་ལ་ཡོན་ཏན་བྱས་པས་ཀོ་མཚམས་
སྦྱར། ཨོ་ཨ་བ། བ་དབྱངས་མེད་ཨི་ལ་དྲངས་པས་ཀ་བི་སྟེ་སྙན་ངག །ཉེར་བསྒྱུར་ཨཱ་སྔོན་མའི་ཕྱྀ་
ཤིར་བལྟ་བ་ལྟའོ་ཞེས་པའི་བྱིངས་བཞག །མཐར་ཨ་ཙ་རྐྱེན་དུ་བྱིན། བྱིངས་མཐའ་ཨིཏ་རྗེས་
འབྲེལ་ཡིན་པས་ཕྱིས། ཨ་ཙ་ལ་ཡོན་ཏན་བྱས་པས། རྀ་ཨར་བསྒྱུར། མཚམས་སྦྱར་བས་ཨཱ་དརྴ་
145

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
ཀུན་མཐོང་སྟེ། དོན་འགྱུར་མེ་ལོང༌། ཀ་བིའི་མཐར་རྣམ་དབྱེ་དྲུག་པའི་གཅིག་ཚིག་ངས་སྦྱིན། ངས་
ལའོ་ཞེས་པས་ང་ཕྱིས་སྲོག་གི་ཨ་བཞགཨི་ཨེཏ་ཨུ་ཨོཏ་ཛས་ལའོ། །ཞེས་པས་རྟགས་མཐའི་ཨི་ཨེ་
རུ་བསྒྱུར། ང་སི་ངས་དག་གི་ཨ་དབྱེ་བའང་ངོ་། །ཞེས་པས་ངས་ཀྱི་ཨ་ཕྱིས། རེ་བ་དང་ས་བདག་གི་
རྣམ་པར་བཅད་བྱའོ། །ཞེས་པས་ས་རྣམ་བཅད་དུ་བསྒྱུར་བས་ཀབེཨཱ་དརྦྷའི་མཐར་རྣམ་དབྱེ་དང་
པོའི་དོན་ལ་སི་བྱིན། ཨི་ཡིག་བརྗོད་དོན་ཡིན་པས་ཕྱིས། དེར་གནས་རྣམ་དབྱེ་རྣམས་དབྱེ་བར་བྱའོ་
ཞེས་པས